Diari Oficial de la Generalitat Valenciana


Sumari del DOGV 8747, del 24-02-2020 (2020/1114)

RESOLUCIÓ de 24 de gener de 2020, de la presidenta del Consorci Hospital General Universitari de València (CHGUV), relativa a la modificació de l'annex de l'oferta d'ocupació pública de 2019.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8747

Data del DOGV
:   24-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1114


Data del document
:   24-01-2020

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 24 de gener de 2020, de la presidenta del Consorci Hospital General Universitari de València (CHGUV), relativa a la modificació de l'annex de l'oferta d'ocupació pública de 2019. [2020/1114]  
La presidenta del Consorci Hospital General Universitari de València (CHGUV), mitjançant la Resolució de 27 de desembre de 2019, va aprovar l'oferta d'ocupació pública de 2019, la qual es va publicar en el Diari Oficial de la Generalitat Valenciana de 31 de desembre de 2019.  
Atés que amb posterioritat a la publicació, s'ha observat, per motius d'oportunitat, que és convenient efectuar modificacions en el detall de les places indicades en l'annex, es considera necessari, a l'efecte de detallar-los per raons de claredat i seguretat jurídica, publicar novament i íntegrament l'annex, sense que això afecte la part dispositiva de la resolució.  
En virtut d'això, i d'acord amb les competències atribuïdes per l'article 15.1 dels Estatuts del Consorci per a la gestió de l'Hospital General Universitari de València, aprovats pel Conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord de 12 de desembre de 2003, del Consell de Govern, sobre delegació i atribució de competències, i també per la norma 2 de les normes de gestió de la plantilla orgànica de places del CHGUV, aprovades per Acord de 5 de maig de 2010 del Consell de Govern del CHGUV (DOGV 08.06.2010), resolc:  
  
Modificar l'annex de la Resolució de 27 de desembre de 2019, de la presidenta del Consorci Hospital General Universitari de València, per la qual es va aprovar l'oferta d'ocupació pública de 2019, el qual s'insereix a continuació i substitueix íntegrament el publicat en el DOGV de 31 de desembre de 2019.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de la ciutat de València, en el termini de dos mesos comptats des de l'endemà de la publicació, d'acord amb els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i els articles 14 i 46 de la Llei 29/1998, reguladora de la jurisdicció contenciosa administrativa.  
  
Potestativament, s'hi podrà interposar un recurs de reposició davant de la Presidència del CHGUV en el termini d'un mes comptat des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que utilitzen qualsevol altra via de recurs que estimen convenient.  
   
València, 24 de gener de 2020.- La presidenta del CHGUV i consellera de Sanitat Universal i Salut Pública: Ana Barceló Chico.